Saules iela (Daugavpils)

Saules iela ir iela Daugavpilī, pilsētas centrā. Saules iela sākas krustojumā ar Daugavas ielu, ved ziemeļaustrumu virzienā un beidzas krustojumā ar Stacijas ielu. Iela apbūvēta ar dzīvojamām, sabiedriskām un tirdzniecības ēkām.

Saules ielas garums ir aptuveni 1350 metri. Visā garumā iela ir divu joslu platumā un klāta ar asfalta segumu. 
Posmā no Vienības ielas līdz Viestura ielai satiksmes kustība Saules ielā atļauta tikai Viestura ielas virzienā, citos posmos kustība norit abos virzienos.
Sabiedriskais transports pa Saules ielu nekursē.

 Vēsture 
274px|thumb|Skats gar Pēterpils (Saules) ielu 20. gadsimta sākumā
Iela izveidota 19. gadsimta pirmajā pusē. 20. gadsimta sākumā šeit darbojās veikali, izdevniecības, avīžu redakcijas, kinoteātris “Kolizejs”. 
Otrā pasaules kara laikā iela stipri cieta no ugunsgrēkiem, vēlāk nodegušo ēku vietā uzbūvēja daudzdzīvokļu mājas. 2016. gadā Saules ielas sākumā tika nojaukti grausti, lai uzbūvētu ēku kompleksu Daugavpils dizaina un mākslas vidusskolai.

Sākotnējais ielas nosaukums bija Pēterpils iela jeb Pēterburgas iela (, no 1914. gada Петроградская улица). 1924. gada 14. jūlijā tā ieguva tagadējo nosaukumu Saules iela, bet 1952. gadā to pārdēvēja par Gogoļa ielu, sakarā ar krievu rakstnieka Nikolaja Gogoļa 100. dzimšanas dienu. Nosaukums "Saules iela" tika atjaunots 1991. gada 19. decembrī.

Saules ielas trasē, tagadējā Andreja Pumpura skvērā, atradās Aleksandra Ņevska pareizticīgo katedrāle (uzbūvēta no 1856. līdz 1864. gadam, uzspridzināta 1969. gadā), tāpēc ielas brauktuve pie skvēra nedaudz pārvietota uz ziemeļrietumiem. Katedrāles vietā 2003. gadā uzcelta kapela.

 Ievērojami objekti 

 Nr. 1/3 — pasta, 1920. un 1930. gados — Daugavpils Valsts skolotāju institūta ēka, uzcelta 19. gadsimta beigās, valsts nozīmes arhitektūras piemineklis. Pēc Otrā pasaules kara — Daugavpils Pedagoģiskais institūts, kas tagad zināms kā Daugavpils Universitāte.
 Nr. 2, 6, 8 — Daugavpils Dizaina un mākslas vidusskola ("Saules skola").
 Nr. 5 — šeit no 1924. gada ebreju 4. pamatskola, no 1930. gadiem — viens no pilsētas ebreju pamatskolas Nr. 16 korpusiem (no 1936. līdz 1940. gadam — zēnu skola).
 Nr. 7 — Daugavpils pilsētas Izglītības pārvalde un pilsētas Bērnu un jauniešu centrs "Jaunība".
 Nr. 12 — šeit 1920. gados atradās ebreju bērnudārzs.
 Nr. 17a — trīsstāvu dzīvojamā ēka, uzcelta 19. gadsimta beigās, reģiona nozīmes arhitektūras piemineklis.
 Nr. 19 — divstāvu dzīvojamā ēka, uzcelta 19. gadsimta beigās, vietējas nozīmes arhitektūras piemineklis.
 Nr. 37 — trīsstāvu dzīvojamā ēka, uzcelta 19. gadsimta vidū, vietējas nozīmes arhitektūras piemineklis.
 Nr. 38 — kādreizējās I. J. Ošina tirdzniecības skolas ēka, vēlāk ebreju skola (pamatskola Nr. 5, no 1934. gada ebreju ģimnāzija, vēlāk vidusskola), uzcelta 19.—20. gadsimtu mijā, vietējas nozīmes arhitektūras piemineklis.
 Nr. 41 — trīsstāvu dzīvojamā ēka jūgendstilā, uzcelta 20. gadsimta sākumā, reģiona nozīmes arhitektūras piemineklis.
 Nr. 42 — divstāvu dzīvojamā ēka, uzcelta 19. gadsimta beigās, vietējas nozīmes arhitektūras piemineklis.
 Nr. 49 — neapbūvētais zemesgabals, kur atradās Daugavpils Horālā sinagoga (uzspridzināta ).
 Nr. 55 — divstāvu dzīvojamā ēka jūgendstilā, uzcelta 20. gadsimta sākumā, reģiona nozīmes arhitektūras piemineklis.
 Nr. 57 — trīsstāvu dzīvojamā ēka, uzcelta 19. gadsimta beigās, vietējas nozīmes arhitektūras piemineklis.
 Nr. 71 — šeit līdz Otrajam pasaules karam atradās pirtis (Molčanova, vēlāk Ādamsona, 1930. gados arī "Rīgas pirtis").
 Blakus Saules ielai atrodas Daugavpils Universitāte un Vienības nams.

 Ielu savienojumi 
Saules iela ir savienota ar šādām ielām:
 Daugavas iela (T veida krustojums)
 Institūta iela
 Muzeja iela
 Teātra iela
 Vienības iela
 Ģimnāzijas iela
 Cietokšņa iela
 Mihoelsa iela
 Viestura iela
 Alejas iela
 Krāslavas iela
 Stacijas iela (T veida krustojums)

 Atsauces 

Kategorija:Ielas Daugavpils centrā